Yudhoyono kang tau ditugasaké ing operasi ing Timor-Timur ing periodé 1979-1980 lan 1986-1988 iki èntuk gelar dhoktor (Ph.D.) ing babagan Ékonomi Pertanian saka Institut Pertanian Bogor (IPB) nalika tanggal 3 Oktober 2004. Nalika tanggal 15 Desember 2005, panjenengané èntuk gelar dhoktor kehormatan ing babagan ilmu pulitik saka Universitas Thammasat Bangkok (Thailand) [5]. Ing pidato nalika nampa gelar, panjenengané ngandaraké yèn pulitik mujudaké seni kanggo owah lan transformasi sajeroning nagara dhémokrasi kang tentrem. Panjenengané ora yakin tenan yèn pulitik iku ilmu.